স্টাফ রিপোর্টার : অদ্য ২২ ফেব্রুয়ারী সকাল ১০ টায় ঢাকাস্থ রিপোর্টার্স ইউনিটি মিলনায়তনে সাউথ এশিয়ান পিপলস্ ফোরামের উদ্যোগে দক্ষিণ এশিয়ার সাম্প্রদায়িকতা, জঙ্গিবাদ ও সন্ত্রাস বিষয়ক এক আন্তর্জাতিক সেমিনার অনুষ্ঠিত হয়। এতে সভাপতিত্ব করেন সাউথ এশিয়ান পিপলস্ ফোরামের আহ্বায়ক শ্রমিক নেত্রী লাভলী ইয়াসমিন। তিন দেশের (বাংলাদেশ, ভারত, নেপাল) জাতীয় সংগীত দিয়ে সেমিনারের উদ্বোধন করেন সংসদ সদস্য ইসরাফিল আলম। প্রধান অতিথি হিসেবে উপস্থিত ছিলেন সংসদ সদস্য শিরিন আখতার। বিশেষ অতিথি হিসাবে বক্তব্য রাখেন মানিক সমাজদার (ভারত), চেত নারায়ণ বাসাইলি (নেপাল), জাকির হোসেন, ইমরান এইচ সরকার। প্রবন্ধ উপস্থাপন করেন এম. মাসুদ হোসেন খান। সেমিনারে ঢাকা ঘোষণা উপস্থাপন করেন সুবল সরকার।